Lav et referat af nedenstående tekst:

Tekst:
På væggene i villaens stue, hvor familien Özkan bor, havde brandstifteren spraymalet væggene med sort maling. Ifølge Løgstør Politi er der tale om racistiske udtalelser. - Vi ønsker ikke at sige præcis, hvad der stod, da det er et vigtigt spor i efterforskningen. Lige nu er det kun os og gerningsmanden - eller mændene - der kender ordlyden, men jeg kan bekræfte, at der var tale om racistiske bemærkninger skrevet på væggene i stuen, siger kriminalassistent ved Løgstør Politi Niels Jørgen Andersen til folkebladet. Brandstifteren kom ind ved at sparke en dør til kælderen ind. I dag eller i morgen skal politiets teknikere se nærmere på stedet. Villaen er derfor afspærret for at sikre vigtige spor. Det var en af de frivillige brandfolk fra Aalestrup Brandvæsen, der ved et tilfælde opdagede branden fredag og slog alarm. Villaen ligger øde i et industrikvarter, og slukningsarbejdet tog seks timer. - Der var tale om en meget voldsom brand, siger brandchef Anders Liltorp, Aalestrup. Der var ingen, hverken børn eller voksne, hjemme, da branden brød ud.

Referat:
Det er med stor sandsynlighed racistiske motiver,
der ligger bag en påsat brand i en villa på Toftegaardsvej i Aalestrup fredag aften, skriver Viborg Stifts Folkeblad.